Imtella' Frar 15, 2021 Kważi nofs iċ-ċittadini Ewropej kollha, mhumiex kuntenti bis-sitwazzjoni fl-Unjoni Ewropea, u jridu jaraw riformi kbar fil-mod ta' kif din titmexxa. Fil-fatt, iktar minn 44% qalu li jridu jaraw dawn għadd ta' riformi jidħlu fis-seħħ. Dan ħareġ minn stħarriġ li ġie ppubblikat fil-jiem li għaddew u li ġie rrappurtat fil-ġurnal EUobserver. Fid-dawl ta' dan ir-riżultat, il-President tal-Parlament Ewropew, David Sassoli, qal li mingħajr dewmien ta' xejn hemm bżonn illi titnieda l-Konferenza bl-isem ta' 'the Future of Europe' mingħajr ebda dewmien. Fi kliemu, ir-riżultati juru biċ-ċar li hemm bżonn ta' għadd ta' bidliet sabiex l-Unjoni Ewropea tibqa' relevanti għan-nies.